ང་ཚོ་འདིར་བོད་པའི་ཕྲུ་གུ་ཚོས་སློབ་སྦྱོང་བྱེད་པ་འདི་དང༌།སྤྱིར་བཏང་གི་ཕྲུ་གུ་སོ་སོའི་མི་ཚང་དང༌།མི་ཚེ་གཅིག་གི་དོན་ལ་སློབ་སྦྱོང་བྱེད་པ་གཉིས་མི་འདྲ་བ་ཡིན།དཔེར་ན།རྒྱ་གར་ནང་སློབ་ཕྲུག་ས་ཡ་མང་པོ་ཡོད་པ་དེ་དག་སོ་སོའི་མི་རིགས་ལ་དེ་ཙམ་ཛ་དྲག་གི་གནས་ཚུལ་གང་ཡང་མེད།ང་ཚོ་བོད་པའི་ཕྲུ་གུ་སོ་སོའི་ཁྱིམ་ཚང་གཅིག་དང༌།མི་ཚེ་གཅིག་གི་དོན་ལ་བསམ་བློ་བཏང་ན་བསམ་བློ་དེ་མ་འདང་བ་ཡིན།ང་ཚོ་བོད་མི་རིགས་རིག་གཞུང་དང་བཅས་ཆགས་འཇིག་གི་མཚམས་ལ་སླེབས་པའི་དུས་ཚོད་ཅིག་ཡིན་པར་བརྟེན།ཁྱེད་ཚོས་སློབ་སྦྱོང་བྱེད་དགོས་པའི་དམིགས་ཡུལ་གང་ཡིན་པ།དགོས་པ་གང་ཡིན་པ་ཤེས་པའི་ཐོག་ནས་སློབ་སྦྱོང་ཧུར་ཐག་བྱེད་དགོས།རང་དབང་ལུང་པའི་ནང་གི་ཕྲུ་གུ་ཚོས་ཟླ་གཅིག་གི་སློབ་ཚན་དེ་དངོས་གནས་བྱས་ན་ང་ཚོ་བོད་པའི་ཕྲུ་གུ་ཚོས་ཉི་མ་བཅོ་ལྔ་ཉི་ཤུའི་ནང་ལ་ཤེས་ཐུབ་པ་བྱེད་དགོས།གང་ཡིན་ཟེར་ན་ང་ཚོའི་གནས་སྟངས་ཧ་ཅང་ཛ་དྲག་གི་འོག་ལ་གནས་ཡོད་པས།ཁྱེད་རང་ཚོས་སློབ་སྦྱོང་གི་ཐོག་ལ་ཤུགས་བརྒྱབ།རིག་པ་བསྒྲིམས་ནས་སློབ་སྦྱོང་བྱེད་རྒྱུ་གལ་ཆེན་པོ་རེད།དེ་ལྟར་བྱེད་རོགས་ཟེར་རྒྱུ་ཡིན།ཤེས་སོང་ངམ།